**BBB webinárium használata**

Szent István Egyetem

Gödöllő, 2020. szeptember

Tartalom

[Belépés a BBB osztályterembe 2](#_Toc51847721)

[Nyilvános üzenetek 3](#_Toc51847722)

[Megosztott jegyzetek 4](#_Toc51847723)

[Felhasználók 4](#_Toc51847724)

[Csapatszobák létrehozása 6](#_Toc51847725)

[Hallgatók kezelése 11](#_Toc51847726)

[Szavazás indítása 14](#_Toc51847727)

[Prezentáció feltöltése 15](#_Toc51847728)

[Egy külső videó megosztása 17](#_Toc51847729)

[Képernyő megosztása 18](#_Toc51847730)

[További beállítások 19](#_Toc51847731)

[- Kijelentkezés 19](#_Toc51847732)

[Lehetséges hibák megoldása 20](#_Toc51847733)


[A használathoz ajánlott böngésző a Google Chrome! 20](#_Toc51847734)

# Belépés a BBB osztályterembe


A *Csatlakozás a találkozóhoz* gombra kattintva tudunk tovább navigálni a webkonferencia felületére.

**FONTOS!** A tevékenység használatához mindenképp szükségünk van megfelelő eszközökre, lehetőség szerint webkamerára, mikrofonra és hangszóróra, illetve jó internetkapcsolatra.

A belépést követően ki kell választanunk, hogy csak hallgatóként csatlakozunk-e a beszélgetéshez vagy a mikrofonnal, aktív résztvevőként.



Ezután lesz egy mikrofonpróba, majd bejutunk a konferencia felületére:




Az ablak bal oldalán kapott helyet *Felhasználók* listája, *Nyilvános üzenetek*, és a *Megosztott jegyzetek*.

A jobb oldalon látható lesz középen fent a *az előadó, ha bekapcsolta a webkameráját,* alatta pedig a megosztott dokumentumok vagy oldalak.


# Nyilvános üzenetek

A ***Nyilvános üzenetek*** alatt a felhasználók egymással beszélgethetnek szöveges formában. A három pont ikonra kattintva a felhasználók által folytatott beszélgetéseket TXT formátumban le is **menthetjük** magunknak, **másolhatjuk**, vagy **törölhetjük**.




# Megosztott jegyzetek

A ***Megosztott jegyzetek*** alatt hosszabb, minimálisan formázott szövegeket oszthatunk meg a hallgatókkal, illetve velük közösen szerkeszthetjük azt. Ezeket ki is exportálhatjuk magunknak *Sima szöveges* vagy *HTML* formában.



# Felhasználók


A ***Felhasználók*** oszlopban láthatóak a bejelentkezett felhasználók. A Felhasználók melletti fogaskerék ikonra kattintva az alábbi beállítási lehetőségekkel élhetünk:



* **Összes állapotikon törlése:** A beszélgetés szereplői a nevükre kattintva különböző állapotjelző ikonokat adhatnak meg, pl. kézfeltartás, vidám, taps, teszik. Ha

tehát például egy eldöntendő kérdést teszünk fel a hallgatóknak, amelyre kézfeltétellel szavazhatnak, akkor ezek megszámolása után törölhetjük minden hallgató állapotát.

* **Mindenki hangosítása:** Ha eddig a hallgatók lenémítva voltak jelen, akkor ezzel a gombbal egyszerre változtathatjuk meg az állapotukat.
* **Felhasználók neveinek mentése:** A résztvevők nevét egy szöveges fájlba menthetjük.
* **Résztvevők zárolása:** Ezzel az opcióval különböző funkciók használatát tilthatjuk le, például mikrofon, nyilvános üzenetek, privát üzenetek küldését, webkamera megosztását.




- **Csapatszobák létrehozása:** Csapatok kialakítását teszi lehetővé. Részletek lentebb.

- **Feliratok írása:** Feliratok hozhatunk létre, amelyeket a diákra irathatunk ki.

# Csapatszobák létrehozása

Lehetőségünk van csapatszobák létrehozására is a *Felhasználók* melletti fogaskerék ikonra kattintva, ha interaktívabb tevékenységet szeretnénk folytatni.




Maximum 8 szobát hozhatunk létre megadott időtartamokra. A felhasználókat mi magunk is hozzárendelhetjük az egyes szobákhoz, de a besorolásuk lehet véletlenszerű is, vagy akár ők maguk is választhatnak saját szobát.

A létrehozott szobák a megadott időtartamra nyílnak meg új ablakban a benne lévő felhasználók számára, ahol ugyanúgy tudják a tevékenységüket folytatni. A megnyílt szoba annyiban különbözik az első ablaktól, hogy itt az ablak tetején egy visszaszámlálás látszik, aminek lejárta után az ablak bezárul és visszatérünk a korábbi ablakba.

# Hallgatók kezelése

Előadóként több lehetőséggel is élhetünk a többi felhasználó irányába. Ezeket a lehetőségek a használó nevére kattintva jelennek meg:


* **Privát üzenetek indítása:** privát üzeneteket indíthatunk kiválasztott személyek irányába.



* **Legyen az előadó:** Átadhatjuk az előadás jogát más felhasználónak is, így például lehetőségünk van arra, hogy oktatóként legyünk jelen, de az éppen aktuális óra előadását a hallgató tarthassa meg.
* **Előléptetés moderátorrá:** moderátori jogot adhatunk az általunk választott személyeknek.
* **Felhasználó eltávolítása:** Eltávolíthatunk a rendszerből felhasználókat.

Megosztás, felvétel készítése, prezentáció

A jobb oldali ablakban kezelhetjük a webkamerát, a hangot és prezentációnkat, vagy az asztalunk megosztását.



Felvétel be- és kikapcsolása

Mikorofon bekapcsolása

Hang kikapcsolása

webkamera bekapcsolása

képernyő megosztása


előre nem feltöltött ppt fájl

megosztása, URL – külső videó megosztása, szavazás indítása

**Figyelem:** Kérjük, hogy a hallgatók csak erősen indokolt esetben (vizsga) estén kapcsolják be a kamerájukat a rendszer terhelésének csökkentése érdekében.

**Figyelem:** Lehetősége van arra is, hogy egyedül belépve felvételt készítsen az előadásról, és ezt tegye elérhetővé a hallgatók számára. Hallgatók résztvételével készített előadás felvétele és közzététele a GDPR előírásoknak megfelelően történhet.

A felvétel elkészültéről emailben fog értesítést kapni, és a BBB oldalára belépve, ahol csatlakozni is kell, meg fog jelenni a felvétel, ha a létrehozáskor a Találkozó típusát ***Terem/tevékenység felvételekkel*** alapbeállításon hagytuk. Ennek utólagos visszaállításával is megjelennek az elkészült felvételek.



elrejthető vagy törölhető a

felvétel


A Bemutató gombra kattintva betöltődik a felvétel

A bal alsó sarokban látható jelre kattintva további műveleteket végezhetünk:




# Szavazás indítása

Szóban vagy a *Megosztott jegyzetek* alatt közzétett, különböző típusú kérdésekkel kapcsolatban indíthatunk szavazásokat. A hagyományos Igen/Nem, Igaz/Hamis, A/B/C/D-típusú kérdések mellett egyéni válaszokra is szavazhatnak a felhasználók.




A szavazás válaszainak beállítása után az alábbi módon láthatjuk majd a szavazatok élő állását, lezárni pedig a *Szavazás eredményének közzétételé*vel tudjuk. Ekkor a végeredmény megjelenik a hallgatók kijelzőjén is.



# Prezentáció feltöltése


Itt Office dokumentumot, illetve PDF-et tudunk feltölteni, amely a webkamera képe alatt fog megjelenni. A fájl kiválasztása után a jobb felső sarokban található *Feltöltés* gombra kattintva

tölthetjük fel a dokumentumot.



A feltöltés után az alapértelmezett kép helyett a mi prezentációnk fog megjelenni.

Feltöltés



A dia alatti nyilakkal lépkedhetünk a prezentációnkban előre és hátra, valamint a jobb oldali ikonok további lehetőségeket is biztosítanak számunka:


* **Eszközök:** A feltartott kéz ikonra kattintva lehetőségünk van a diára írni, rajzolni, különböző alakzatokat tenni, valamint elmozgatni azokat.




* **Rajzolás visszavonása:** Az alatta található nyíl ikonra kattintva visszavonhatjuk az addigi rajzokat.
* **Összes rajzolás törlése:** A szemetes ikonra kattintva az összes rajzot törölhetjük.
* **Többfelhasználós rajztábla bekapcsolása:** a grafikon-szerű ikonnal a többi felhasználó számára is elérhetővé tehetjük az *Eszközök*-ikonját.

# Egy külső videó megosztása

A webkamera alatti felületen a prezentáció mellett videómegosztásra is lehetőségünk van.



Ehhez nincs más dolgunk, mint egy külső videó URL-jét, vagyis linkjét bemásoljuk a megfelelő helyre és az *Egy új videó megosztása* linkre kattintsunk. A támogatott hivatkozások a YouTube, a Vimeo, az Instructure Media, a Twitch és a Daily Motion URL-jei.




**FONTOS!** A megosztott videók nem kerülnek rögzítésre!

# Képernyő megosztása

Lehetőségünk van a saját képernyőnk megosztására is, ha például egy program működését szeretnénk megmutatni a többi jelenlévőnek.

Ezt a diasor alatt található áthúzott monitor ikonra, vagyis a *Képernyőm megosztása* gombra kattintva tehetjük meg.




A kis ablakban megjelenő listából ki kell választani a megosztani kívánt ablakot, vagy a Teljes képernyőm megosztása sort, majd átnavigálni a megosztani kívánt oldalra.

# További beállítások

A jobb felső sarokban található *három pont ikon*ra kattintva **további beállítások**at érhetünk el:

* **Teljes képernyő:** Az egész ablakot teljes képernyőre tehetjük.
* **Beállítások:** A beállítások rész alatt szabályozhatjuk a megjelenő animációkat, a hangjelzéseket, az alkalmazás nyelvét, a betűméretet, illetve hogy a sávszélességünkhöz igazítva, mit engedünk megjelentetni a képernyőnkön (kamerakép, képernyőmegosztás).



* **Súgó:** Angol nyelvű súgó az alkalmazás használatával kapcsolatban.
* **Gyorsbillentyűk:** Különböző billentyűkombinációk listája a gyorsabb funkcióeléréshez.
* **Előadás befejezése** – Használatát minden előadás végén javasoljuk!

## Kijelentkezés

# Lehetséges hibák megoldása

## A használathoz ajánlott böngésző a Google Chrome!

A BigBlueButton használata közben több hibával is találkozhatunk, ezek megoldására kínált lehetőségek az alábbiak:

* Ellenőrizze, hogy milyen böngészőt használ! Ajánlott böngésző a Google Chrome.
* Lehetőség szerint asztali gépet, laptopot, notebookot vagy tabletet használjon a webináriumon történő részvételhez. A telefon használata csak abban az esetben javallott, ha csak hallgatóként akar részt venni a kurzuson! Az internet is legyen a lehető legjobb, vezetékes.
* Amennyiben nem jelenik meg a kamera képe vagy nincs hang, abban az esetben először a böngészője címsorában ellenőrizze, hogy engedélyezte-e azokat.
* Ha a hanggal kapcsolatos hiba figyelmeztetése jelenik meg a jobb felső sarokban, akkor először frissítsen rá az oldalra (CTRL+F5), majd próbálja újra.